สวัสดีค่ะ หนูอยากสอบถามคุณว่า หนูได้มีเพศสัมพันธ์กับแฟนมาสักระยะนึงแล้ว โดยการไม่ได้ป้องกัน หรือกินยาคุมใดๆเลย พอประจำเดือนมาก็มีเมือกขาวๆออกมาด้วย มีลิ่มเลือดเล็กๆออกมาด้วย อยากทราบว่า ติดเชื้อในช่องคลอดมั้ย ท้องป่าว?
สวัสดีค่ะ หากต้องการยืนยันการตั้งครรภ์ แนะนำซื้อชุดตรวจการตั้งครรภ์ทางปัสสาวะมาตรวจเองเบื้องต้น ให้ผลบวกได้ 10-14 วันหลังมีการปฏิสนธิ การตรวจการตั้งครรภ์เป็นการวัดหาฮอร์โมนที่สร้างจากหญิงตั้งครรภ์ ตรวจได้ทั้งในเลือดและในปัสสาวะหากไม่แน่ใจผลตรวจ หรือมีอาการปวดท้องน้อยมาก เลือดออกผิดปกติจากช่องคลอด ควรปรึกษาสูตินรีแพทย์ แพทย์อาจยืนยันการตั้งครรภ์ด้วยการเจาะเลือดหรือทำอัลตราซาวน์หน้าท้องเพิ่มเติมตกขาวที่มีนั้น หากมีเลือดปน อาจเกิดจากช่องคลอดติดเชื้อ มีแผลที่อวัยวะเพศ ติ่งเนื้อที่มดลูกหรือปากมดลูก สังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์การดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์